A CDU/CSU vezetői a közös kormányzásról szóló tárgyalást ajánlanak a szociáldemokratáknak - Nemzeti.net Nemzeti.net
A CDU/CSU vezetői a közös kormányzásról szóló tárgyalást ajánlanak a szociáldemokratáknak 2017. december 14., csütörtök – 08:49 MTI2017. 12. 14., cs – 08:49 Külföld Friss ikon Off Törzs
Angela Merkel, a CDU elnöke, Horst Seehofer CSU-elnök és Martin Schulz SPD-elnök, valamint a három párt Bundestag-képviselőinek vezetői a nagyjából kétórás találkozón nyilatkozatuk szerint “a kölcsönös bizalmon alapuló nyílt megbeszélést” folytattak.
A CDU/CSU szövetség részéről kiemelték, hogy egy stabil kormány megalakítása céljából kezdeményezik a közös munka folytatásáról szóló előzetes egyeztetések elindítását az SPD-vel – tették hozzá.
Az SPD-ben több szervezet és szárny ellenzi a nagykoalíció folytatását, arra hivatkoznak, hogy a baloldal és a jobboldal legnagyobb erőinek közös kormányzása csak a politikai színtér szélein elhelyezkedő tényezőknek hasznos, és a középen álló néppártok – a kormánypártok – hanyatlásának folytatódásához vezet.
Ezért a napokban megjelent az a gondolat, hogy a nagykoalíció (Grosse Koalition – GroKo) helyett az úgynevezett együttműködési koalíció (Kooperationskoalition – KoKo) formájában vezessék tovább az országot. Ez azt jelentené, hogy a koalíciós szerződés csak néhány kiemelt ügyről, például a költségvetés összeállításáról szólna, és az összes többi kérdésben a Bundestagban folytatott vitákkal érlelnék ki a döntést. Így mindhárom kormánypárt jobban őrizhetné az arculatát, világossá tehetné, hogy milyen ügyek és megoldások a fontosak nekik.
A CDU/CSU elutasította a felvetést, szerintük az SPD egyszerre akar kormányozni és ellenzéki politikát folytatni, ami nem lehetséges. A szociáldemokratáknak választaniuk kell, mert “a KoKo teljes mértékben no go” – nyilatkozott az ARD országos köztelevízióban Alexander Dobrindt, a CSU-s Bundestag-képviselők vezetője.
Bevezető Berlin |
Címkék Németország Település / hely Berlin (function(d, s, id) { var js, fjs = d.getElementsByTagName(s)[0]; if (d.getElementById(id)) {return;} js = d.createElement(s); js.id = id; js.src = “//connect.facebook.net/hu_HU/all.js#xfbml=1”; fjs.parentNode.insertBefore(js, fjs);}(document, “script”, “facebook-jssdk”)); Rovatoldalon kiemelt Nem kiemelt